ไม่ได้มีอะไรกับแฟนมาหลายเดือน พอแฟนกลับมาแล้วมีเพศสัมพันธ์โดยไม่ใช้ถุงยาง(แต่ทั้งคู่ไม่ได้มีเพศสัมพันธ์กับคนอื่น)มีอาการเจ็บระหว่างมีเพศสัมพันธ์ พอหลังมีเพศสัมพันธ์ได้มีอาการตกขาวมากขึ้นแต่ไม่มีกลิ่นเหม็นเป็นสีขาวแบบแป้งเปียก อาการนี้ใช่เชื้อราในช่องคลอดหรือไม่คะ
สวัสดีค่ะ อาการตกขาวออกมามากขึ้นสีขุ่นคล้ายแป้งเปียกเป็นก้อนเข้าได้กับภาวะเชื้อราในช่องคลอดมากที่สุดค่ะ การวินิจฉัยอื่นเช่นการติดเชื้อแบคทีเรียหรือโพรโทซัวที่ช่องคลอด การเป็นหนองใน หรือการแพ้สัมผัสต่อสารที่ใช้บริเวณช่องคลอดการติดเชื้อราในช่องคลอดนั้น การรักษาคือการใช้ยาฆ่าเชื้อราเหน็บช่องคลอด 5-7 วันตามความรุนแรง โดยใช้ภายใต้การดูแลของแพทย์ และกลับไปติดตามอาการว่าโรคหายขาดแล้วจึงควรไปตรวจกับแพทย์ให้ได้การวินิจฉัยที่แน่ชัดก่อนค่ะในระหว่างนี้ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อน ใส่เสื้อผ้าที่ระบายอากาศได้ดี ไม่อับชื้น